**Ministru kabineta noteikumu**

**“Grozījumi Ministru kabineta 2016. gada 20. decembra noteikumos Nr. 859 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu “Grozījumi Ministru kabineta 2016. gada 20. decembra noteikumos Nr. 859 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi”” projekts (turpmāk – MK noteikumu projekts) paredz 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” (turpmāk – SAMP 5.4.2.2.) snieguma rezerves finansējuma sadali, novirzot trešās projektu iesniegumu atlases kārtas projektam 1 333 895 *euro*, daļu no nesadalītās snieguma rezerves un finansējuma atlikumiem 992 580 *euro* novirzot pirmās projektu iesniegumu atlases kārtai un atbrīvojot snieguma rezerves atlikumu citu vides projektu īstenošanai.  MK noteikumu projekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts ir izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas saskaņā ar:   * Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktu, * Partnerības līgumu Eiropas Savienības investīciju fondu 2014.-2020.gada plānošanas periodam, * Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmu “Izaugsme un nodarbinātība” (turpmāk – Darbības programma), * MK 2019. gada 11. oktobra sēdes protokola Nr. 47 3.§ MK (turpmāk – MK protokols Nr. 47) „Informatīvais ziņojums “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu (turpmāk – Informatīvais ziņojums) 9. punktu, kas paredz atbalstīt Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” piedāvāto risinājumu Eiropas Savienības (turpmāk – ES) fondu snieguma rezerves finansējuma un ES fondu finansējuma atlikumu izmantošanai,   lai nodrošinātu ES fondu līdzfinansēto projektu ieviešanu un atbilstošu īstenošanu vides monitoringa jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gadā Latvija ir saņēmusi pozitīvu Eiropas Komisijas lēmumu par ES fondu 2014.-2020.gada plānošanas perioda snieguma ietvara izpildi visos VARAM pārziņā esošajos specifiskajos atbalsta mērķos. Informatīvajā ziņojumā noteikts, ka VARAM pieejama Darbības programmas 5.prioritārā virziena Kohēzijas fonda (turpmāk – KF) snieguma rezerve 11,7 milj. *euro* apmērā, kā arī ir izveidojušies finansējuma atlikumi (neizmantotais finansējums) no neiesniegtiem projektiem, izbeigtiem līgumiem vai citādi atbrīvota finansējuma. Atbilstoši Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” noteiktajam un MK protokola Nr. 47 §3 9.punktam VARAM ir tiesīga sniegt priekšlikumus par Kohēzijas fonda finansējuma izmantošanu atbilstoši aktuālajam nozares vajadzībām.  MK noteikumu projekts paredz specifiskā atbalsta mērķa 5.4.2. snieguma rezerves 2 289 729 *euro* sadali, lai veiktu papildus pasākumus ūdeņu monitoringa programmā noteikto uzdevumu īstenošanai un veiktu papildus aktivitātes nacionālās nozīmes vides izglītības un informācijas centru attīstībai, kā arī atbrīvotu nesadalīto snieguma rezerves finansējumu citu vides jomas prioritāšu īstenošanai. Papildus MK noteikumu projekts paredz finansējumu atlikumu no 5.3.1. specifiksā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” (turpmāk – 5.3.1. SAM) ceturtās kārtas projekta samazinātā finansējuma 452 580 *euro* KF novirzīšanu vides izglītības un centru attīstības projektam (no intervences koda 021 uz kodu 085).  *Snieguma rezerves un finansējuma atlikumu izmantošanas nepieciešamība un nosacījumi pirmās un trešās projektu iesniegumu atlases kārtas īstenošanai.*  SAMP 5.4.2.2. tiek īstenots trīs atlases kārtās. Pirmās un otrās projektu iesniegumu atlases kārtas ietvaros apstiprināti trīs projekti. Daļu no nesadalītā snieguma rezerves finansējuma (540 tūkst. *euro* KF finansējums) un finansējuma atlikumu no 5.3.1. SAM ceturtās kārtas projekta (452 580 *euro* KF finansējums) ir paredzēts novirzīt papildus pirmās projektu iesniegumu atlases kārtas aktivitātēm, kas attiecas uz nacionālo vides izglītības centru infrastruktūras pilnveidi, akcentējot augošo zaļās apziņas veicināšanas nozīmi sabiedrībā un sekojot komunikācijas metožu attīstībai. Valsts reģionāls attīstības aģentūras (turpmāk – VRAA) Nr. 5.4.2.2/17/I/002 pirmās atlases kārtas projektā, kura ietvaros tiek veikta nacionālās nozīmes sabiedrības vides izglītības centru pilnveide, Latvijas Nacionālais botāniskais dārzs (turpmāk - NBD) papildus plāno veikt divas komplementāras aktivitātes vides izglītības centra infrastruktūras pilnveidošanai esošā projekta ieviešanā:   * brīvdabas ekspozīcijas pilnveidi ar pieguļošās teritorijas vides elementu izveidi, kas ļaus īstenot ārvides ekspozīciju izveides aktivitātes, lai paplašinātu apmeklētāju pieredzi, kā arī aicinātu apmeklētājus iepazīt dabu un vērot augus arī nesezonā un mācīties par augos notiekošajiem procesiem izglītības centram pieguļošajā teritorijā, * virtuālās (digitālās) ekspozīcijas izveidi, lai padarītu digitāli pieejamu kvalitatīvu saturu par botāniku un dažādotu botānikas izzināšanas veidus un iespējas, izveidojot virtuālu ekspozīciju par vides izglītības centrā pieejamajām ekspozīcijām.   MK noteikumu projekts paredz NBD piešķirt papildus KF finansējumu 400 tūkst. *euro* apmērā norādīto aktivitāšu īstenošanai.  SIA “Rīgas Nacionālais zooloģiskais dārzs” (turpmāk – RNZD) projekta Nr. 5.4.2.2/17/I/002 ietvaros plāno veikt papildus infrastruktūras pārbūves darbus, izveidojot vides izglītības centru jau esošā projekta ietvaros, lai papildinātu jau esošo plānoto dzīvnieku ekspozīcijas kompleksu, nodrošinātu daudzveidīgāku mācību saturu un paaugstinotu vides izglītības darba efektivitāti. Plānotas vairākas papildus darbības RNZD vides izglītības centrā, t.sk.:   * brīvdabas klases savienošana ar vienu no ēkas mācību telpām, veidojot transformējamu telpas ārsienu, lai telpu varētu izmantot par skatuvi un tādejādi dažādojot vides izglītības metodes un izglītojošajos pasākumos, * brīvdabas klases papildināšana ar dabas/vides elementiem, kas raksturotu galveno tēmu “Bioloģiskās daudzveidības saglabāšana”; * apstādījumu un vides izglītības objekta ar interaktīvu izglītojošo noformējumu izveidošana uz jumta jeb “zaļā jumta” ierīkošana, paaugstinot ēkas energoefektivitāti un zaļās infrastruktūras risinājumu integrēšanu pilsētvidē, tādējādi nodrošinot ganklimata pielāgošanās pasākumu risinājumu, gan bioloģiskās daudzveidības pasākumu integrēšanu vides izglītības procesā; * vides izglītības centra papildināšana ar jaunu tehnisko aprīkojumu un infrastruktūras risinājumiem, piemēram,lielformāta interaktīva digitālā ekrāna integrēšana izstāžu telpā,atkritumu šķirošanas komplektu integrēšana āra teritorijā un iekštelpās un papildināta ar interaktīviem informācijas paneļiem, mācību telpu aprīkošana ar mūsdienīgu demonstrācijas un pētniecības tehniskajiem līdzekļiem; * akvāriju komplesa integrēšana vides izglībības centrā.   MK noteikumu projekts paredz RNZD piešķirt papildus KF finansējums 452 tūkst. *euro* apmērā norādīto aktivitāšu īstenošanai.  Latvijas Dabas muzejs (turpmāk – LDM) projekta Nr. 5.4.2.2/17/I/002 ietvaros papildus plāno veikt vairākas aktivitātes, paaugstinot muzeja komunikācijas metožu efektivitāti ar apmekētājiem un pielāgojot muzeja telpas drošai apmeklētāju plūsmu organizēšanai:   * digitālā satura izstrādi ekspozīcijai “Pasaules jūras no Ziemeļiem līdz Dienvidiem”; * ekspozīcijas “Zooģeogrāfiskie apgabali” renovāciju, pilnveidojot saturu un tehniskā aprīkojuma drošību; * papildus remontdarbi gaiteņos un jaunu labierīcību ierīkošana saistībā ar epidemioloģisko situāciju, lai nodalītu apmeklētāju plūsmas.   MK noteikumu projekts paredz LDM piešķirt papildus KF finansējumu 85 tūkst. *euro* apmērā norādīto aktivitāšu īstenošanai.  Minēto darbību ieviešana būtiski veicinās esošo projekta Nr.5.4.2.2/17/I/002 sniegumu un ļaus efektīvāk risināt esošās problēmas un vajadzības, izpildot projekta mērķi - sabiedrības līdzdalības vides pārvaldībā veicināšana - augstākā līmenī un sekmējot vides izglītības un informācijas centru sniegto iespēju izplatību gan fiziskā, gan virtuālā vide, tādējādi nodrošinot lielāku sabiedrības informētību un izglītošanos.  Saistībā ar vides informācijas centru papildus aktivitātēm projektā Nr. 5.4.2.2/17/I/002 un projekta termiņa pagarinājumu līdz 2022. gada 29. novembrim MK noteikumu projekts paredz piešķirt VRAA papildus KF finansējumu 55 580 *euro* projekta administratīvajiem izdevumiem kā projekta finansējuma saņēmējam.  Savukārt trešās projektu iesniegumu atlases kārtas ietvaros plānots atbalstīt snieguma rezerves finansējuma izmantošanu jauna projekta īstenošanai ūdens monitoringa jomā, atbilstoši jau spēkā esošo 2016. gada 20. decembra MK noteikumu Nr. 859 pielikumā paredzētajam finansējumam 1,3 milj. *euro* apmērā. To īstenos valsts kapitālsabiedrība, kurai ir deleģēti valsts pārvaldes uzdevumi valsts vides monitoringa veikšanai un vienotas vides informācijas sistēmas veidošanā un attīstībā, – Latvijas Vides, ģeoloģijas un meteoroloģijas centrs (turpmāk – LVĢMC). Trešās iesniegumu atlases kārtas projekts nodrošinās vides monitoringa punktu izveidi, lai iegūtu vides informāciju un veiktu ūdeņu monitoringa programmā noteikto uzdevumu īstenošanu. LVĢMC projekta ietvaros virszemes un pazemes ūdeņu monitoringa programmas pilnveidei ir plānota trīs jaunu hidroloģisko novērojumu staciju ierīkošana (Kārsavas novadā uz Rītupes, Baltezera kanālā un Ogres novada Menģeles pagastā uz Ogres upē) un pazemes ūdeņu monitoringa tīkla pilnveidošana, ietverot jaunu monitoringa urbumu ierīkošanu, kā arī laboratorijas metožu uzlabošanu tieši virszemes un pazemes ūdeņu kvalitātes monitoringa īstenošanai. Trešās iesniegumu atlases kārtas projekts sniegs ieguldījumu hidroloģiskā monitoringa tīkla pilnveidošanā un uzlabos operativitāti bīstamo hidroloģisko situāciju prognozēšanā, kā arī sniegs precīzākus rezultātus un datu analīzes iespējas par piesārņojuma līmeni vidē, ļaujot plānot konkrētus pasākumus piesārņojuma samazināšanā.  LVĢMC jau ir īstenojis trešās iesniegumu atlases kārtas projekts sagatavošanās pasākumus, t.sk., veikta:   * pazemes ūdensobjektu saraksta pārskatīšana, monitoringa tīkla pilnveidošanas prioritāšu noteikšana, ietverot papildus nepieciešamo pazemes ūdeņu monitoringa urbumu vietu identificēšanu; * noslēgti līgumi ar AS “Latvijas Valsts meži” un Dabas aizsardzības pārvaldi par pazemes ūdeņu monitoringa urbumu ierīkošanu to valdījumā esošos zemes īpašumos, kā arī uzsākts vienošanās process ar pašvaldībām par monitoringa urbumu ierīkošanu pašvaldību zemes īpašumos; * noslēgta vienošanās par zemes lietošanu ar Ogres novada pašvaldību par jaunas hidroloģisko novērojumu stacijas ierīkošanu Ogres upē; * saņemta piekrišana no VSIA “Zemkopības ministrijas nekustamie īpašumi” un Ādažu novada pašvaldības par jaunas hidroloģisko novērojumu stacijas ierīkošanu Baltezera kanālā; * saņemta piekrišana no zemes īpašniekiem par jaunas hidroloģisko novērojumu stacijas ierīkošanu Kārsavas novada Rītupē; * veikti apsekojumi dabā potenciālajās jaunu hidroloģisko novērojumu staciju un pazemes ūdeņu monitoringa urbumu ierīkošanas vietās.   Saistībā ar pazemes ūdeņu monitoringa programmas pilnveidi, MK noteikumu projekts paredz precizēt tiešo attiecināmo izmaksu pozīciju par monitoringa un kontroles iekārtu un aprīkojuma iegādes un uzstādīšanas izmaksām, iekļaujot arī pazemes ūdeņu monitoringa urbumu ierīkošanu.  Tāpat MK noteikumu projekts paredz pagarināt SAMP 5.4.2.2. īstenošanas izpildes termiņu līdz 2023. gada 31. decembrim, lai varētu īstenot trešās projektu iesniegumu atlases kārtas vides monitoringa projektu, kā arī īstenot papildu aktivitātes vides informācijas centru projektā, jo papildus aktivitāšu īstenošanai ir nepieciešams projekta īstenošanas termiņa pagarinājums, kas ir ilgāks par sešiem mēnešiem.  *Finansējums*  Atbilstoši Ministru kabineta 2016.gada 20.decembra noteikumu Nr.859 „Darbības programmas “Izaugsme un nodarbinātība” 5.4.2.specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2.pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi” (turpmāk – MK noteikumi Nr.859) 10.punktam, un Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” noteiktajam, lai īstenotu papildu pasākumus ūdeņu monitoringa programmā noteikto uzdevumu īstenošanai, trešās projektu iesniegumu atlases kārtas ietvaros tiek novirzīts 1 333 895 *euro,* un, lai īstenotu papildu aktivitātes LDM, NBD un RNZD pirmās projektu iesniegumu atlases kārtas ievaros VRAA maksimālais KF finansējums tiek palielināts par 992 580 *euro*, sasniedzot kopējo KF finansējuma apjomu 6 937 821 *euro.*  Savukārt atbilstoši MK protokola Nr.47 §3 9.punktam finansējuma atlikums 415 834 *euro* apmērā tiek novirzīts 5.2.1.2. specifiskā atbalsta mērķa pasākumam “Atkritumu pārstrādes veicināšana”, lai atbalstītu sadzīves atkritumu apglabāšanas sabiedriskā pakalpojuma sniedzēju bioloģiski noārdāmo atkritumu pārstrādes iekārtu izveidi un pašvaldību bioloģiski noārdāmo atkritumu pārstrādes laukumu izveidi , kā arī nodrošinātu aprites ekonomikas prasību ieviešanu (no intervences koda 085 uz kodu 017). Attiecīgi MK noteikumu projekts paredz precizēt SAMP 5.4.2.2. pieejamo Kohēzijas fonda finansējumu un finansējuma sadalījumu pa projektu iesniegumu atlases kārtām.  *Sasniedzamie rezultāti*  VRAA projektā Nr. 5.4.2.2/17/I/002, kurā sadarbības partneri ir LDM, NBD un RNZD, ir paredzēts veicināt sabiedrības vides apziņu un izglītošanu, kas ir atbilstoši Vides politikas pamatnostādņu 2014.-2020.gadam horizontālajiem mērķiem - nodrošināt labu vides pārvaldību visos līmeņos, kā arī labu vides komunikāciju, kas balstīta uz pilnīgu un izsvērtu vides informāciju, veicināt sabiedrības plašu iesaistīšanos vides jautājumu risināšanā, t.sk., nodrošināt projekta sniegumu vides apziņas veicināšanā atbilstoši MK noteikumu Nr.859 33.10.apakšpunktam.  MK noteikumu projekts pozitīvi ietekmēs SAMP 5.4.2.2. specifisko iznākuma rādītāju 5.4.2.2.b “Vides monitoringa vietas projektos, kurās tiek veikts vides monitorings atbilstoši normatīvajiem aktiem, kas attiecas uz vides monitoringu”, kā arī veicinās pilnīgu SAMP 5.4.2.2. uzraudzības rādītāja “Līdz 2023. gada 31. decembrim atbilstoši normatīvajiem aktiem, kas attiecas uz vides monitoringu, īstenotas četras monitoringa programmas” vērtības sasniegšanu, jo trešās iesniegumu atlases kārtas projekts ietvaros tiks veikti papildu pasākumi ūdeņu monitoringa programmā noteikto uzdevumu īstenošanai. Paredzētās darbības un pasākumi veicinās ES stratēģijā Baltijas jūras reģionam noteikto mērķu sasniegšanu un sasaisti ar prioritātēm un mērķiem, kas noteikti Darbības programmas 7.pielikumā "Koordinācija ar Eiropas Savienības stratēģiju Baltijas jūras reģionam (ESSBJR)". |
| 3. | Projekta izstrādē iesaistītās institūcijas un publiskas personas kapitālsabiedrības | MK noteikumu projektu sagatavoja VARAM, iekļaujot LVĢMC, VRAA, LDM, NBD un RNZD priekšlikumus. |
| 4. | Cita informācija | Trešās iesniegumu atlases kārtas projektu iesniegumu atlasē tiks izmantoti 2017. gada 18. janvārī Uzraudzības komitejā ar lēmumu L-2017/05 apstiprinātie SAMP 5.4.2.2. projektu iesniegumu vērtēšanas kritēriji, kas piemēroti pirmās atlases kārtai, ievērojot to, ka gan pirmājā atlases kārtā, gan trešajā atlases kārtā tiek paredzēts atbalsts vides monitoringa attīstības projektiem. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ir paredzams, ka MK noteikumu projekts ietekmēs tiešās pārvaldes iestādes (VARAM, Finanšu ministrijas, CFLA), zinātniskās institūcijas, valsts kapitālsabiedrības, kurām deleģēta valsts vides monitoringa un kontroles uzdevumu veikšana, kā arī vides informācijas apkopošana, apstrāde un uzkrāšana, tāpat ietekmēs pašvaldības un to iestādes, biedrības un nodibinājumus, plānošanas reģionus, fiziskās personas. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka MK noteikumu projekta īstenošanai būs tieša ietekme uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne ES fondu vadībā iesaistītajām institūcijām |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 619 881 | 348 971 | 4 166 054 | 465 295 | 3 993 283 | 814 266 | -3 112 448 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 619 881 | 348 971 | 4 166 054 | 465 295 | 3 993 283 | 814 266 | -3 112 448 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 886 501 | 398 590 | 4 865 933 | 531 453 | 4 659 834 | 930 043 | -3 623 557 |
| 2.1. valsts pamatbudžets | 1 886 501 | 398 590 | 4 865 933 | 531 453 | 4 659 834 | 930 043 | -3 623 557 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -266 620 | -49 618 | -699 879 | -66 158 | -666 551 | -115 776 | 511 109 |
| 3.1. valsts pamatbudžets | -266 620 | -49 618 | -699 879 | -66 158 | -666 551 | -115 776 | 511 109 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | -49 618 | X | -66 158 | X | -115 776 | 511 109 |
| 5.1. valsts pamatbudžets | -49 618 | -66 158 | -115 776 | 511 109 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK noteikumu projekts precizē kopējo SAMP 5.4.2.2. KF finansējumu, pirmās projektu iesniegumu atlases kārtas VRAA finansējumu un apstiprina finansējumu SAMP 5.4.2.2. trešās projektu iesniegumu atlases kārtas īstenošanai. Budžeta ieņēmumi ir maksimāli iespējamā finansējuma KF daļa 85 % apmērā no projekta publiskā finansējuma (attiecināmām izmaksām). Budžeta izdevumi ir projektu ieviešanai nepieciešamie kopējie finanšu līdzekļi, kas ietekmē valsts budžetu. SAMP 5.4.2.2. jau īstenošanā esošajām kārtām plānotais vidēja termiņa budžeta finansējums norādīts saskaņā ar Centrālās finanšu un līgumu aģentūras (turpmāk – CFLA) sagatavotajām 2020. gada24. februāra finanšu prognozēm un apgūto finansējumu līdz 2019.gada beigām. Izmaiņas kārtējā gadā norādītas pēc LVĢMC un VRAA plānotajām projektu izmaksām līdz 2023.gadam. Indikatīvi 2020.gadā papildus jau plānotajai finanšu izpildei projektu izmaksas būtu 15% apmērā, 2021. gadā – 20%, 2022. gadā – 35% apmērā un 2023. gadā 30% no kopējā pieejamā papildus KF finansējuma SAMP 5.4.2.2.  Tiek norādīta SAMP 5.4.2.2. pirmās un otrās kārtā īstenoto projektu finansējuma ietekme un trešā kārtā īstenojamā projekta kopējā finansējuma ietekme uz valsts budžetu, jo arī trešās projektu iesniegumu atlases kārtas projektu iesniedzējs ir VARAM dibināta kapitālsabiedrība, kurai deleģēti valsts pārvaldes uzdevumi valsts vides monitoringa veikšanai un vienotas vides informācijas sistēmas veidošanā un attīstībā, un pirmās projektu iesniegumu atlases kārtas papildus finansējums tiek plānots VARAM padotībā esošas iestādes VRAA budžetā. Tabulā netiek norādīts privātā līdzfinansējuma apjoms, kas iekļauts VRAA projekta Nr. 5.4.2.2/17/I/002 kopējās attiecināmajās izmaksās un iever RNZD līdzfinansējumu, taču tas ir norādīts zemāk aprakstītajā kopējā attiecināmajā finansējumā.  SAMP 5.4.2.2. pieejamais kopējais attiecināmais finansējums ir 20 036 713 *euro*, tai skaitā KF finansējums – 17 031 206 *euro* un nacionālais finansējums, ko veido privātais un valsts budžeta finansējums vismaz – 3 005 507 *euro.*  SAMP 5.4.2.2. pirmās projektu iesniegumu atlases kārtas ietvaros pieejamais finansējums ir vismaz 15 117 424 *euro*, tai skaitā KF finansējums – 12 849 811 *euro* un nacionālais finansējums, ko veido privātais un valsts budžeta finansējums, - vismaz 2 267 613 *euro*. Šīs projektu iesniegumu atlases kārtas ietvaros VRAA projekta kopējais attiecināmais finansējums ir vismaz 8 162 142 *euro*, tai skaitā KF finansējums – 6 937 821 un nacionālais finansējums, ko veido privātais un valsts budžeta finansējums, - vismaz 1 224 321 *euro*.  SAMP 5.4.2.2. trešās projektu iesniegumu atlases kārtas ietvaros pieejamais finansējums ir vismaz 1 569 289 *euro*, tai skaitā KF finansējums – 1 333 895 *euro* un nacionālais finansējums, ko veido valsts budžeta finansējums, - vismaz 235 394 *euro*.  2020.gadam SAMP 5.4.2.2 kopējās attiecināmās izmaksas plānotas 2 328 610 *euro*, tajā skaitā KF finansējums 1 968 852 *euro*, valsts budžeta līdzfinansējums vismaz – 316 238 *euro* un privātais finansējums vismaz – 43 520 *euro*.  2021.gadam SAMP 5.4.2.2 kopējās attiecināmās izmaksas plānotas 5 455 413 *euro*, tajā skaitā KF finansējums 4 631 349 *euro*, valsts budžeta līdzfinansējums vismaz – 766 037 *euro* un privātais finansējums vismaz – 58 027 *euro*.  2022.gadam SAMP 5.4.2.2 kopējās attiecināmās izmaksas plānotas 5 778 464 *euro*, tajā skaitā KF finansējums 4 807 549 *euro*, valsts budžeta līdzfinansējums vismaz – 782 327 *euro* un privātais finansējums vismaz – 188 588 *euro*.  2023.gadam SAMP 5.4.2.2 kopējās attiecināmās izmaksas plānotas 1 036 277 *euro*, tajā skaitā KF finansējums 880 835 *euro*, valsts budžeta līdzfinansējums vismaz - 155 442 *euro* .  Papildus SAMP 5.4.2.2. finansējuma atlikums no nesadalītās snieguma rezerves 415 834 *euro* apmērā (intervences kods 085. Bioloģiskās daudzveidības aizsardzība un spēcināšana, dabas aizsardzība un zaļā infrastruktūra) tiks novirzīts 5.2.1.2. specifiskā atbalsta mērķa pasākumam “Atkritumu pārstrādes veicināšana” (intervences kods 017. Sadzīves atkritumu apsaimniekošana (tostarp apjoma samazināšanas, šķirošanas, pārstrādes pasākumi)).  Papildus aktivitātes pirmās projektu iesniegumu atlases kārtas projektā nr. 5.4.2.2/17/I/002 un trešās projektu iesniegumu atlases kārtas projektu SAMP 5.4.2.2. ietvaros plānots ieviest saskaņā ar noslēgto vienošanās un ne ilgāk kā līdz 2023.gada 31.decembrim. Prognozējams, ka projektu darbu intensitāte būs līdzīga gan 2020., 2021. un 2022. gadā.  MK noteikumu projektam nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Finansējuma saņēmēji var saņemt vienu vai vairākus avansa maksājumus, kuru kopsumma nepārsniedz 100% no projektam piešķirtā KF un valsts budžeta finansējuma apjoma. Avanss nepieciešams, lai varētu tikt uzsākti būvdarbi, projektēšanas darbi vai nodrošinātas piegādes. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | LVĢMC ir valsts kapitālsabiedrība, kurai ir deleģēti valsts pārvaldes uzdevumi valsts vides monitoringa veikšanai. Paredzams, ka LVĢMC trešās iesniegumu atlases kārtas projekta aktivitāšu īstenošana varētu tikt pabeigta 2023.gadā un pēc projekta gala maksājuma veikšanas un faktiskās pabeigšanas, sākot ar 2024.gadu projektu rezultātu uzturēšanas izmaksas (projekta ietvaros iegādāto iekārtu un aprīkojuma ekspluatācijai un uzturēšanai) būs nepieciešami arī papildu līdzekļi no valsts budžeta. Projekta ietvaros veikto pamatlīdzekļu uzturēšanas izmaksas tiks ņemtas vērā sastādot ikgadējo budžetu atbilstoši LVĢMC funkciju vai deleģēto pārvaldes uzdevumu veikšanai valsts vides monitoringa ietvaros. Papildu izmaksas, kas nepieciešamas LVĢMC projekta rezultātu uzturēšanai pēc projekta pabeigšanas indikatīvi ir 8 000 *euro/gadā.* Jāņem vērā, ka LVĢMC trešās projektu iesniegumu atlases kārtas projekta ietvaros iegādātās infrastruktūras uzturēšanas izmaksas pilnā apmērā no pašreiz piešķirtā finansējuma vides monitoringa un kontroles aprīkojuma uzturēšanai nav iespējams nodrošināt, jo projekta ietvaros tiek ierīkotas jaunas monitoringa vietas, kā arī iegādātas jaunas vides kontroles iekārtas (neaizstājot iepriekš esošas iekārtas), kas rada papildu izmaksas pie pašreizējiem uzturēšanas izdevumiem.  Šīs izmaksas tiks plānotas kā uzturēšanas izmaksas pabeigtam ES politiku instrumentu un pārējās ārvalstu finanšu palīdzības līdzfinansētam projektam, un tiks pieprasītas ikgadēji VARAM budžeta sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas atbilstoši normatīvajiem aktiem:  1) ierosinot pārdalīt finansējumu no attiecīgā gada valsts budžeta likumā noteiktās apropriācijas budžeta resora “74. Gadskārtējā valsts budžeta izpildes procesā pārdalāmais finansējums” programmā 01.00.00 “Apropriācijas rezerve” uz attiecīgu VARAM budžeta programmu/apakšprogrammu saskaņā ar Likumu par budžetu un finanšu vadību (9.1 panta 2.daļas 2.punkts);  2) sniedzot informāciju pamatbudžeta bāzes projekta sagatavošanai, tiks iekļauts finansējuma palielinājums izdevumos pabeigto ES politiku instrumentu un pārējās ārvalstu finanšu palīdzības līdzfinansēto projektu uzturēšanai saskaņā ar MK 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.4. apakšpunktam. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes tika nodrošinātas MK noteikumu projekta izstrādes un starpinstitūciju saskaņošanas procesa laikā. Saskaņā ar MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par MK noteikumu projektu, tā izstrādes stadijā. MK noteikumu projekts divas nedēļas pirms tā izsludināšanas Valsts sekretāru sanāksmē tika publicēts VARAM tīmekļvietnē un nosūtīts publicēšanai Valsts kancelejas tīmekļvietnē. |
| 2. | Sabiedrības līdzdalība projekta izstrādē | MK noteikumu projekts un tā sākotnējās ietekmes novērtējuma ziņojums 2020.gada 28. janvārī publicēts VARAM tīmekļvietnē www.varam.gov.lv un Valsts kancelejas tīmekļvietnē https://www.mk.gov.lv. |
| 3. | Sabiedrības līdzdalības rezultāti | Divu nedēļu laikā no MK noteikumu projekta izsludināšanas VARAM un Valsts kancelejas tīmekļa vietnēs rakstiski viedokļi netika saņemti. Starpinstitūciju saskaņošanas procesa laikā tika saņemti MK noteikumu projekta atzinumi un saskaņojumi no Finanšu ministrijas, Tieslietu ministrijas, Veselības ministrijas, Labklājības ministrijas, Pārresoru koordinācijas centra un Latvijas Pašvaldību savienības. |
| 4. | Cita informācija | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes regulā Nr.1303/2013 un normatīvajos aktos par Eiropas Savienības fondu publicitātes un vizuālās identitātes prasību nodrošināšanu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM kā atbildīgā iestāde, CFLA kā sadarbības iestāde un finansējuma saņēmēji. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. MK noteikumu projektā ietvertajiem grozījumiem nav ietekmes uz pārvaldes funkcijām, institucionālo struktūru un institūcijas cilvēkresursiem, jo neparedz jaunu funkciju izpildi. |
| 3. | Cita informācija | Nav |

Vides aizsardzības un reģionālās

attīstības ministrs J.Pūce

D.Prižavoite, 67026946

[dana.prizavoite@varam.gov.lv](mailto:dana.prizavoite@varam.gov.lv)